cyanic-selkie/wikianc huggingface dataset:
Discus Mallianus
Discus Mallianus seu Plumbum Mallianum est tabula rotunda, diametro 8 cm, e plumbo saeculo V a.C.n. confecta quae inscriptionem Etruscam ambabus faciebus monstrat. Discus repertus est anno 1883 in necropoli Santa Maria in Borraccia iuxta Castrum Malliani Etruriae; hodie in Museo Archaeologico Nationali Florentiae servatur.
Textus quasi in cochleam disponitur, a parte exteriori incipiens, et ad verba fere 70 extenditur; de ritu disserit deis Tin, Maris, Calu et Canthas offerendo.
Mustapha I (sultanus Ottomanicus)
Mustapha I (Turciceمصطفى الأول‎, Mustafa Deli; natus 1592; mortuus die 20 Ianuarii 1639) fuit sultanus Imperii Ottomanici 1617-1618 et 1622-1623. Frater Ahmedi I fuit.
I, Claudius
In hoc libro continetur oraculum Sibyllinum suppositicium de successione Caesarum, incipit "A hundred years of the Punic curse.
Res librorum amborum anno 1976 in seriem televisualem BBC accommodata est sub titulo I, Claudius, scriptore Iacobo Pulman.
Charlotte's Web (pellicula 2006)
Charlotte's Web (Anglice; Latine fere "Aranea Carolinae") est pellicula ab officina cinematographica Paramount Pictures anno 2006 confecta.
Lars Herminius Coritinesanus
Lars (aut Sp.) Herminius Coritinesanus (Aquilinus) (quando natus, quando mortuus sit, nescimus) senator Romanus patricio ex ordine ac vir publicus quinti saeculi a.C.n. fuit.
Familia
Pater vel avus eius Titus Herminius Aquilinus, consul anni 506 a.C.n. erat neque alios nomine Herminii nobis noti sunt.
Cursus honorum
Herminius anno 448 a.C.n. una cum Tito Verginio Tricosto Caeliomontano consul Romanus electus est. Consules "nihil magnopere ad patrum aut plebis causam inclinati, otium domi ac foris habuere".
Gulielmus Cecil
Gulielmus Cecil, vulgo plene William Cecil, first Baron Burghley (natus die 13 Septembris 1521 in oppido Bourne Lincolniensis comitatus; mortuus die 4 Augusti 1598 Londinii), alumnus Collegii Iohannis apud Cantabrigienses, fuit vir publicus Anglicus et primus consiliarius reginae Elisabethae I.
Ottomanus II (sultanus Ottomanicus)
Ottomanus II (natus die 3 Novembris 1604; mortuus die 20 Maii 1622) fuit sultanus Imperii Ottomanici ab anno 1618. Filius fuit Ahmedi I
Leo Boellmann
Leo Boëllmann (natus apud Ensisheim in Elisatia die 25 Septembris 1862; mortuus Lutetiae die 11 Octobris 1897) fuit compositor et organista Francicus.
Lutetiae scholam musicae ecclesiasticae École Niedermeyer absolvit ibique discipulus fuit Eugenii Gigout. Ab anno 1881 Lutetiae organista in ecclesia sancti Vincenti de Paulo fuit, primo organi in choro positi, ab anno 1896 organi capitalis. Hoc organum fuit opus clarissimum et praemiis donatum Aristidis Cavaillé-Coll. Patre mortuo a Gigout adoptatus est. Boëllmann ipse morbo pulmonum, ut videtur tuberculosi, mortuus est.
Inter compositiones eius sunt opera pro organo et clavili scripta, necnon musica cameralis, carmina, musica liturgica, opera lyrica.
Iudicia musica pro L'art musical pseudonymis le Révérend Père Léon et un Garçon de la salle Pleyel scripsit.
Achila II (rex Visigothorum)
Achila II vel Akhila (-nis, m.) (obiit anno 714) fuit rex Visigothorum a 711 ad 714, filius Vitizae et inimicus Roderici. Vitiza defuncto, Achila regnum Septimaniae usurpavisse videtur. Pauca autem de eo cognita sunt: Tantum quidam nummi e Gerunda, Tarracone, Caesaraugusta et Narbone effossi et commemoratio in indice regum Visigothorum eum vixisse attestantur. Hic index eum tres annos regnavisse indicat. .
Iam 711 Mauri Proelium apud Transductos Promontorios vicerant, unde invasio Hispaniae coepit. Hoc proelio Rodericus rex ceciderat.
Sunt, qui cladem Visigothorum ad perfidiam referunt: Oppam episcopum, patruum Achilanis, auxilium a Mauris contra Rodericum petivisse, ut in Hispaniam ingrederentur. Proelio apud Transductos Promontorios pugnato autem Mauros Achilani regnum donare noluisse. Taric, ducem Maurorum, Achilanem Damascum misisse, ex quo nunquam Hispaniam rediisset.
Hae opiniones autem recentioribus studiis dissoluti sunt. . Etiam illud, quod de Achilanis itinere narratur, nihil nisi fabula esse videtur.
An Achila in pugna contra Mauros mortem obiit, incertum est. Post Achilanem II nobiles Ardabastum regem elegerunt.
Mauri
Mauri a verbo Punico Mahourim ('occidentales') vocati, fuerunt populus Africae Septentrionalis inter Carthaginem et Oceanum, ubi Mauretania Romana provincia sita erat. Ei Musulmani erant a saeculo octavo, et in Iberiam ingressi sunt anno 711. In Hispania remeaverunt ad annum 1609, ubi rex Philippus III eos expulsavit.
Andalusia (appellata quoque Al-Andalus) fuit summa civitatum Maurorum in Iberia, quae finivit anno 1492.
Hodierne, verba Hispanice moro et Lusitanice mouro significant vir Musulmanus Africae septentrionalis.
Syllanum (Tuscia)
Syllanum seu Sillanum  (alia nomina: Silanum ) (Italiane: Sillano) est vicus Italiae et sedes municipii Syllani Iuncuniani, in Regione Tuscia, in Provincia Lucensi ac in Foro Clodii situm. Fuit municipium usque ad diem 1 Ianuarii 2015. Incolae Syllanenses appellantur.
Historia
Die 1 Ianuarii 2015 Syllanum coniunxit se cum Iuncuniano, ut constituiret municipium novum Syllani Iuncuniani.
Fractiones in municipio abrogato Syllani
Brica, Camporanda, Capanne, Dalli Sopra, Dalli Sotto, Metello, Villa Soraggio.
Hypallage
300px|right|thumb|[[Tractus bellum, exemplum hypallagae.]]
Hypallage, vel epitheton translatum si solum cum nominibus et adiectivis, est figura linguistica qua grammatica cum sensu non congruit.
Exactius, per grammaticam aut adiectivum vel praedicativum, aut verbi membrum unum nomen adiicitur, dum in sensu alii. Exemplorum gratia:
Exempum iucundum est tractus bellum. Anglice, hic ludus appellatur Tug of War. Recte Latine conversa, legitur belli tractus, dum sensum certe fert tractus bellum.
Fats Waller
Thomas Wright Waller, "Fats", scilicet obesus, cognomine (natus die 21 Maii 1904 - mortuus die 15 Decembris 1943) fuit clavilista et organista iazicus Americanus.
Oranum
Oranum (Arabice: ‏وهران‎, Wahrān) est urbs Algeriana 679'877 incolarum (anno 2009), colonia et portus a Mauris saeculo IX condita.
Titus Verginius Tricostus Caeliomontanus
Titus Verginius Tricostus Caeliomontanus (quando natus, quando mortuus sit, nescimus) senator Romanus patricio ex ordine ac vir publicus quinti saeculi a.C.n. fuit.
Familia
Pater eius Spurius Verginius A.f. Tricostus Caeliomontanus, consul anni 456 a.C.n., erat.
Cursus honorum
Verginius ipse anno 448 a.C.n. una cum Larte Herminio Coritinesano consul Romanus electus est. Consules "nihil magnopere ad patrum aut plebis causam inclinati, otium domi ac foris habuere".
Historia Athenarum
Athenarum origo nobilis fuit et paene divina. Fama refert Neptunum simul et Minervam Cecropis urbi nomen suum dare voluisse, et ceteros Deos, litis arbitros, hanc sententiam tulisse : "Numen, quod Cecropidis pretiosius donum obtulerit, idem eorum urbi nomen suum dabit." Tum Neptunus tridente solum percutit, ex quo prosilit ardens equus, signum bellicae virtutis. Minerva terram lancea aperit, et ad caelum exit olea frondens et baccis onerata, signum pacis. Di Minervae palmam dederunt, et Dea (graece Athena dicta), urbi nomen dedit Athenis. Sic Athenae fuerunt sedes ac templum Minervae, et postea domicilium artium litterarumque, quibus Dea praesidebat.
Codrus et Draco
Primum regem eumdemque conditorem Athenae habuerant Cecropem. Cecropis successorum clarissimus fuit Codrus, egregia morte nobilis. Rex ille, in bello adversus Dorienses, hostium ictibus sese pro salute patriae obtunt. Athenienses, virtute ducis liberati bello, nullum regem post Codrum acceperunt. Tum civitatis administrandae cura magistratibus annuis, Archontibus, permissa est. E quibus unus, vitae integritate insignis, Draco, tulit multas leges. Quae quidem immodice acerbae erant ; nam omnia delicta, vel leviora, capitali supplicio plecti jubebant. Itaque leges Draconis, ut aiebant, scriptae videbantur fuisse sanguine potius quam atramento, et abrogatae fuerunt.
Megalosauridae
Megalosauridae sunt familia dinosaurorum priscorum cladi tetanurarum subordinis theropodorum ordinis Saurischiorum, quae a Iurassico Medio ad Inferius vixerunt. Nomen ab Thoma Henrico Huxley, palaeontologo Britannico, anno 1869 excogitatum est.
Historia Athenarum
Solon
Draconis legibus abrogatis, Athenienses Epimenidem philosophum et Creta acciverunt. Ille susceperat civitatem corrigendam Deorum timore et cultu. At legum-lator clarissimus Atheniensium fuit Solon, vir prudentia et justitia excellens. Solon, unus e septem Graeciae sapientibus, dicere solitus erat : "Optimum esse civitatis statum, in qua cives magistratibus pareant, magistratus autem legibus." Et illud : "Alii sibi divitias habeant, nos virtutem." Senatus et populi, divitum et pauperum iura summa aequitate descripsit. Sic concordiam inter cives retinuit. Aeropagi, summi tribunalis, dignitatem auxit, et Aeropagitis tutelam morum commisit. Adolescentium non modo corpora exerceri, sed etiam ingenia studiis liberalibus excoli voluit, et ipse, egregius poeta, carmina ad mores informandos composuit.
Harmodius et Aristogiton
Athenienses, levissima ingenia, Solonis institutis non diu fideles manserunt. Pisistratus dux, Megarensium victor, tyrannide occupata, per tres et triginta annos regnavit. Hipparchus et Hippias, Pisistrati filii et haeredes, ob crudelitatem civibus invisi fuerunt.
Tum Harmodius et Aristogiton, patriam liberare, caedendo tyrannos, statuunt. Hipparchus, inter ferias Panathenaïcas, Harmodii mucrone confossus cecidit. At ipse Harmodius ab Hippiae satellitibus statim interfectus est. Aristogiton comprehensus, et socios indicare iussus, omnes Hippiae amicos impavidus nominavit, quos tyrannus, amens ira, sine mora ad supplicium misit. Deinde Aristogitoni : "Sontes ne alii supersunt ?" inquit. "Nullus", respondit iuvenis, "praeter te qui optimos amicorum trucidavisti." Mox ab Atheniensibus expulsus Hippias ad Persarum regem Darium confugit, arma contra patriam gesturus.
Athenae post Persicum bellum
Post Persicum bellum Athenienses opibus et potentia praevaluerunt. Hostili praeda locupletati, gloria victoriarum fruebantur. Omnes fere Graeciae maritimae populi societatem et amicitiam cum iis junxerant ; et nomen Atheniensium apud exteras gentes erat inclytum. Arx sive Acropolis, in praecelsa rupe exstructa, et sub Minervae tutela posita, Athenas ab hostium impetu defendebat ; arx illa, Deorum templis decorata, inter quae Parthenon eminebat, urbi non minus erat ornamento, quam munimento. Piraei portus a Themistocle olim moenibus circumdatus et triplex constitutus, redundabat navibus, et in urbem affluebant divitiae cum mercibus Orientis Occidentisque. Sed bonum pretiosius divitiis Athenienses habebant, scilicet libertatem. Athenis igitur, libertatis causa, omnis potestas erat penes populum. At populus semper eget aliquo moderatore. Tunc autem temporis vir exstitit, cui parem ulla civitas neminem unquam habuit, Pericles. Is fuit et populi moderator, et reipublicae quasi tutor ac procurator.
Artes litteraeque in saeculo Periclis
Eadem aetas tulit cum Pericle pulcherrima Graeciae ingenia. Inter eius aequales effloruerunt, in tragoedia, Sophocles et Euripides, AEschyli poetae digni successores, - in comoedia, festivissimus ille salibus ac facetiis Aristophanes, - in historia, Thucydides, Herodoto non impar, grandis et austerus belli Peloponnesii scriptor. Artes non minus vigebant quam litterae. Periclis amicus erat Phidias sculptor, optimus ad Deos efficiendos artifex. Is in Parthenone signum Minervae adstantis in templo fecerat ex ebore pulcherrimum ; Iovis quoque Olympii simulacrum in Elide fecerat : quorum operum maiestas aequabat numinum maiestatem. Ad eodem artifice exstructa sunt Propylaea, quae ducebant ad Acropolim. Praeclaris illis monumentis Athenae ornatae longe ante alias urbes praelucebant.
Triginta Tyranni
Post Peloponnesium bellum Athenasque devictas, Lacedaemonii principatum Graeciae obtinuerant. Triginta Tyranni praepositi civitati a Lacedaemoniis brevi gravissimam tyrannidem exercuerunt. Primum tria millia satellitum ad custodiam suam statuunt, et septingentos milites spartanos a Lysandro accipiunt. Deinde, metuentes Alcibiadis reditum et ultionem, certos homines in Asiam mittunt, ad eum comprehendendum aut interficiendum. Sicarii Alcibiadem occidere aperte non ausi sunt ; at nocte, casam, in qua dormiebat, incenderunt : ipse e flammis evasit, sed telis eminus missis interfectus est. Hoc metu liberati tyranni miseras Athenas caedibus et rapinis exhauriunt. Unum e suis collegis, Theramenen, cui displicebat eorum crudelitas, occidunt, ad terrorem omnibus iniiciendum. Ex urbe fit ingens civium fuga, repleturque Graecia Atheniensibus exsulibus. Plerique se Argos et Thebas contulerunt. Ibi tutum exsilium invenerunt non sine spe recuperandae patriae.
Leslius Nielsen
Leslius Gulielmus Nielsen (Anglice: Leslie William Nielsen natus die 11 Februarii 1926, mortuus die 28 Novembris 2010) fuit histrio comicus Canadiensis.
Vita
Leslius Nielsen natus est in Canada. Particeps erat in multis pelliculis dramaticis a decennio sexto saeculi vicensimi ad annum 1980, cum primus personam non dramaticam immo comicam egit. Haec pellicula comica fuit Airplane!, in qua Nielsen personam medici egit. Alia pellicula praeclara in qua Nielsen adfuit est The Naked Gun.
Eugenius Boudin
Eugenius Aloysius Boudin (Honnefluctu natus in praefectura Calvorum Dorsorum die 12 Iulii 1824; mortuus Deauville in vico eiusdem praefecturae die 8 Augusti 1898) fuit pictor Francicus.
Farina
Farina est proventus frumenti triti, et praecipue tritici aestivi (panis principium) vel etiam tritici duri (pastae principium) seu farris et speltae.
Volsci
Volsci populus antiquus Italiae atque diu hostes Romanorum fuerunt.
Sedes Volscorum
Volsci, qui ab initio circa oppidum Volsiniorum in Etruria incolaverant, postea in Latium migraverunt et in montibus in parte Australi et orientali Roma venientibus sedes habuerunt.
Bella contra Romanos
A saeculo 6 a.C.n. Volsci paene continenter cum Romanis pugnaverunt. Neque prius quam annis 338 - 329 a.C.n. Romani Volscos pacaverunt atque victis civitatem Latinam dederunt.
Ervigius (rex Visigothorum)
Flavius Ervigius vel Erwigius (680-687) fuit rex Visigothorum. Cum episcopo Toletano, Wambam venenaverunt et totonderunt et in habitus monacalis vestuerunt, ne regeret anno 680. Wamba in coenobio reclusus est dum Ervigius rex est creatus.
Regnum
Wamba multas terras maiorum et ecclesiae proscripsit et Ervigius eas redidit. Anno 681, XII Concilium Toletanum convocatum est a Ervigio ubi regnum suum contra Wambam roboratum est.
De familia
Ervigius erat filius Ardabasti et nepos Athanagildi, qui ipse erat filius Hermenegildi usurpatoris. In matrimonium duxit Liuvigotonam, filiam Suinthilae et sororem Sisenandi. Eadem uxor genuit Cixilonam.
Anno 687 moribundus Ervigius filiam Cixilonam nupsit cum Egica, filius sororis Wambae. Egica successor Ervigii electus est, et regem coronatus cum Ervigio defuncto.
Busan
Pago Busanensi iam aevo praehistorico frequentato, portus Busan saeculo XV ineunte a regimine Coreano ad commercium Iaponicum designatus est, Iaponensibus iam ibi habitare permissis. Foedere Iaponico et Coreano inaequali anno 1876 imposito portus tres, inter quos Busan, lege extraterritoriali gubernari coeperunt. Corea omni mox sub imperio Iaponico iacente, Busan saeculo XX ineunte magis magisque florebat. Bello vero Coreano saeviente regionibusque meridianis maxima parte ab exercitu Septentrionali anno 1950 obsessis, Busan breve temporis spatium urbs capitalis erat Meridianorum, "perimetro" seu limite urbem ipsam cingente a militibus Nationum Unitarum tutato. Urbs continuo crescens, adeo usque provinciae Gyeongsangnam caput, anno 1963 provincia a se ipsa constituta est.
Felda
Felda (Theodisce: Velden) est forum et commune Bavariae Inferioris 6590 incolarum (2017), in meridie circuli Landishutensis situm. Felda ad ripas Filusae maioris iacet et a Landishuta 30, a Monaco autem 70 chiliometros distat.
Vespa (birotula automataria)
Vespa est birotula automataria Italica, a Corradino D'Ascanio, doctore machinario, die 23 Aprilis anno 1946 creata. Nomen in Itali 'vespa.' Societas Piaggio officis et laboratoris Pontis Herae in Tuscia exempla fabricatur.
Populares
Populares fuerunt factio in Republica Romana. Adstatores factionis, etiam vocati "Populares," Senatum esse nimium validum putantes, plebes confirmatas esse cupiverunt. "Conservativi" Optimates Populares novarum rerum cupidi advorsati sunt. Bellatores sunt in Bello Civili et Bello Civili Altero, a Gaio Mario in primo ducti et ab Iulio Caesare in altero..
Camera Apostolica
Camera Apostolica est antiquum et olim—cum papa etiam dux Civitatis Ecclesiae esset—potens Curiae Romanae officium, cui "praeficitur Cardinalis Sanctae Romanae Ecclesiae Camerarius." {?} Nunc, secundum constitutionem apostolicam Pastor Bonus (art. 171), est officium Camerae Apostolicae:
Praeses Camerae Apostolicae et ergo camerarius Ecclesiae Catholicae est nunc cardinalis Ioannes Ludovicus Petrus Tauran.
Barbara Spinelli
Barbara Spinelli (nata Romae die 31 Maii 1946), rerum politicarum periti Altieri Spinelli et Iudaea Ursulae Hirschmann filia, est diurnaria et scriptrix Italica.
Bengodi
Pagus Bengodi est utopia vel locus impossibilis ab Ioanne Boccacio anno circiter 1350 breviter descriptus in libro suo Decamerone, videlicet in fabula tertia diei octavi: Apud alios auctores tales res describuntur in pago nomine Cucania celebro.
The Lion King II: Simba's Pride
The Lion King II: Simba's Pride est pars altera (anno 1998 confecta) pelliculae The Lion King.
Beverly Hills Chihuahua
Beverly Hills Chihuahua est pellicula ab officina cinematographica Walt Disney Societas anno 2008 confecta.
Hora laeta
right|300px|thumb|Taberna Hattie's Hat in [[Seattlum|Seattlo, fortasse in hora laeta.]]
Hora laeta est spatium temporis, verius multis horis diuturnum, plerumque inter horas 16:00-19:00 et dies Lunae et dies Iovis, quo tabernae potiones vendunt pretio minore. Ratio et modus cogitandi, qui primus fuit Americanus, est venditiones efferre in horis quibus clientes non solent tabernas frequentare.
Aequipondium Caeretanum
Aequipondium Caeretanum seu "Aequipondium Etruscum" (ETP 352) est textus brevis dedicatorius Tusce in aequipondio aëneo circa annum 350 a.C.n. inscriptus.
Textus
raθs · turmsal velus luvχmsal θusti · θui meθlmθ mu[n]sθ[e]c [ · ] ims · epl macuni · hercles alpan tece IIC ei · utta θesca ac · penθa · [ - (-)] · hu lave · zilci· laθ ale · nulaθes ·
Didunculus strigirostris
Didunculus strigirostris, vulgo columba Samoana (Samoane manumea 'avis subrufa'), est species avium familiae Columbidarum ordinis Columbiformium, in Upolu Savaiisque insulis Samoanis endemica.
Manius Curius Dentatus
Secundum Plinum, cognomen "dentatus" ei detur quod natus sit cum dentibus.
Didunculus strigirostris
Avis coloribus est obscura, magnitudine media, circa 34 cm longa, pedibus rufis, cutique circa oculum nuda. Partes inferiores, caput, et collum sunt aliquantum nigrum, cum iridescentia aliquantulum veneta; cauda, pinnae covertae, et pinnae tertiariae sunt castaneae, aliis remigibus subnigris. Magnum habet curvatum aduncumque rostrum, aurantiacum, prominenti dentis simili in maxilla inferiore. Ambo sexus sunt similes, sed iuvenis est obscurior, rostro nigro, sola basi aurantiaca. Hic Columbidae, solum extans generis monotypici Didunculi exemplum, in tutis Samoae silvis inter 300 et 1300 metra super mare habitat. Vescitur paene omnino fructibus Dysoxyli, arboris familiae Meliacearum. Ea est Samoana civitatis avis.
Species ut videtur est mense Octobri Novembrive anni 1839 inventa ab exploratoribus Exploratoriae Civitatum Foederatarum Expeditionis, Carolo Wilkes navarcho. Nuntiata est avis inventio a Hugh Edwin Strickland mense Septembri 1844, inter res raras a Titiano Peale, expeditionis naturalista, captas. Descriptio zoologica facta est a Gulielmo Jardine, nomine Gnathodontis strigirostris, quamquam illud nomen pro quadam mollusco in usu iam fuerat (Newton 1893–1896:154). Didunculo non est propinqua cognata viva. Avis fortasse est propinqua Raphi, avis exstinctae; vox quidem Didunculi significat parvum Didum (Raphi synonymum); Dodlet, nomen Anglicum olim commune sed numquam hodie adhibitum, excogitatum est a Ricardo Owen equite. Structura maxillae et linguae, et rostrum strictim psittaci simile, ut videntur cognationem cum psittacis monstrant, sed hae proprietates haud dubie ex Didunculi victu peculiari, non cognatione vera, orsae sunt. Propter persistens habitationis detrimentum, situm definitum, parvum singularium numerum, et raras naturae calamitates, Didunculus strigirostris in Rubro IUCN Indice specierum periclitatarum periclitatus aestimatur.
Manius Curius Dentatus
Bella in Pyrrhum
Electus consul suffectus in anno 284 a.C.n. Gallos Senones vicit.In anno 275 a.C.n. fuit consul bis et vicit exercitum Pirrhi in proelio Beneventi (illo tempore, Maleventum). Anno posteriore, inter tertium consulatum, Lucanos exterminavit. Postea Curius consul creatus adversus Pyrrhum missus est: cumque ea de causa delectum haberet, et iuniores taedio belli nomina non darent, coniectis in sortem omnibus tribubus, primum nomen urna extractum citari iussit. Cum adolescens non responderet, bona eius hastae subiecit. Tunc ille ad tribunos plebis cucurrit, de iniuria sibi facta graviter querens, eorumque opem implorans. At Curius et bona eius et ipsum quoque vendidit, dixitque non esse reipublicae opus eo cive qui parere nesciret: neque tribuni plebis adolescenti auxilio fuerunt; posteaque res in consuetudinem abiit, ut delectu rite acto qui militiam detractaret, in servitutem venderetur. Hoc terrore ceteri adacti nomina promptius dederunt.
His copiis Curius Pyrrhi exercitum cecidit, deque eo rege triumphavit. Insignem triumphum fecerunt quatuor elephanti cum turribus suis tum primum Romae visi. Victus rex in Epirum reversus est.
domi
Fuit censor in 272 a.C.n. et initiavit constructionem secundi aquaeductus Romae,Anii veteris, utens exuviis victoriae contra Pirrhum.
In 271 a.C.n. anno, iubet canalem construi (Cavum Curianum) ut defluant aquae stagnantes fluminis Velini, quae erant palus aegra areae orientalis planities Terni, ad saltum Marmoris: unde, aqua influebat in flumen Nigrum, affluens rivus Tiberis.
Ioannes Dlugossius
Ioannes Dlugossius vel Iohannes Longinus– natus 1 Decembris 1415 Brzeźnicae; obiit die 19 Maii 1480 Cracoviae, fuit illustrissimus historicus Polonus, archiepiscopus-nominatus Leopolitanus, praeceptor filiorum regis Casimiri IV.
Titus Turpilius Dexter
Titus Turpilius Dexter (nescimus, quando natus mortuusve sit) senator Romanus primo saeculo post Christum natum fuit. Anno 81 Septembri et Octobri consul suffectus fasces tenuit.
Cineas
Cineas (Graece Κινέας) in historia Romana fuit legatus Thessaliae et amicus Regis Pyrrhi Epirotis. De quo Lhomond ait:
Pyrrhus, rex Epirotarum, cum putaret sibi gloriosum fore pacem et foedus cum Romanis post victoriam facere, Romam misit legatum Cineam, qui pacem aequis conditionibus proponeret. Erat is regi familiaris magnaque apud eum gratia valebat. Dicere solebat Pyrrhus se plures urbes Cineae eloquentia, quam armorum vi, expugnasse. Cineas tamen regiam cupiditatem non adulabatur: nam cum in sermone Pyrrhus ei sua consilia aperiret, dixissetque se velle Italiam ditioni suae subjicere, respondit Cineas: "Superatis Romanis, quid agere destinas, O rex?" Italiae vicina est Sicilia, inquit Pyrrhus, nec difficile erit eam armis occupare. Tunc Cineas: "Occupata Sicilia, quid postea acturus es?" Rex qui nondum Cineae mentem perspiciebat: In Africam, inquit, trajicere mihi animus est. Pergit Cineas: "Quid deinde, O rex?" Tum denique, Mi Cinea, ait Pyrrhus, nos quieti dabimus dulcique otio fruemur. "Quin tu, respondit Cineas, isto otio jam nunc frueris?"
Romam itaque venit Cineas, et domos principum cum ingentibus donis circumibat. Nusquam vero receptus est. Non a viris solum, sed et a mulieribus spreta ejus munera. Introductus deinde in curiam, cum regis virtutem propensumque in Romanos animum verbis extolleret, et de conditionum aequitate dissereret, sententia senatus ad pacem et foedus faciendum inclinabat; tum Appius Claudius senex et caecus in curiam lectica deferri se jussit, ibique gravissima oratione pacem dissuasit: itaque responsum Pyrrho a senatu est eum, donec Italia excessisset, pacem cum Romanis habere non posse. Senatus quoque vetuit captivos omnes, quos Pyrrhus reddiderat, ad veterem statum redire priusquam bina hostium spolia retulissent. Quare legatus ad regem reversus est: quo cum Pyrrhus quaereret qualem Romam comperisset, respondit urbem sibi templum senatum vero consessum regum esse visum.
Fontes
Plutarchus, Pyrrhus 18-19
Epistulae Ciceronis.
Pontificalis Domus
Pontificalis Domus ex Cappella et Familia Pontificiis constituta sub cura Praefecturae posita est a Papa Paulo VI die 15 Augusti 1967 conditae. Secundum constitutionem apostolicam Pastor Bonus (art. 180) eiusdem Praefecturae est:
Praefectus Pontificalis Domus est a die 7 Decembris 2012 Georgius Gänswein.
Capua (discretiva)
Capua est:
Piaggio
Piaggio, est longe maxima societas ad Birotas Automatarias faciendas in Europa. Ea habet officios et laboratorios maxime in Italia, exempli gratia in Ponte Herae (apud Pisas), sed etiam in Hispania, India, Sina, et ab anno 2008 Vietnamia.
Piaggio celeberrimas birotulas automatarias (Anglice: scooters) nomine Vespa producit.
Societas orta est anno 1884 Genuae nomine operis Rinaldi Piaggio. Hodie magna pars societatis Piaggio Robertus Colaninno pertinet.
Corradinus D'Ascanio
Corradinus D'Ascanio (natus Populi apud Aternum in Aprutio die 1 Februarii 1891; obiit in Pisis die 6 Augusti 1981) celeberrimus doctor machinarius Italicus fuit. Anno 1946 birotulam autocinetariam (scooter) Vespam creavit.
Caecilia Paulina
Caecilia Paulina (nescimus ubi nata sit, mortua aut 235 aut 236) fuit uxor Imperatoris Maximini Thracis. De vita eius perpaulum notum est.
Amaury Sport Organisation
Amaury Sport Organisation (ASO) est pars Éditions Philippe Amaury (Editionum Philippi Amaury), negotii Francicae. Qui grex mediorum ludos athleticos edit, inter quos Circuitus Franciae, Circuitus Hispaniae, cursus Lutetia–Nicaeam, aliosque viaria birotarum certamina.
Caseus Columbariensis
Coulommiers est caseus recens et mollis e lacte bubulo confectus qui in regione Bria Franciae provenit, caseis nomine Brie similis sed hodie mensura minore. Interdum e lacte crudo ab agricolis conficitur. Cortex caseorum ope fungi Penicillii camemberti fit. Caseus Coulommiers appellationem protectam non habet. Nomen trahitur ex urbe Columbario (vulgo Coulommiers) sed multo saepius in officinis Normannicis aliarumque regionum Franciae factus est.
Hugo Grotius
Hugo Grotius Delphiensis, humanista, philosophus, rerum politicarum peritus, theologus, iuris peritus.
Hugo Grotius ius gentium et ius naturale elaboravit. Ac opus "Mare Liberum" quod mare inter civitates liberum fas esse putavit ad commercium, deinde opus "De Iure Belli et Pacis" quod origo humanitarii belli iuris et iuris inter civitates et gentis est scripsit. Etiam principium pacta sunt servanda affirmavit.
Et Samuel Pufendorf et Christianus Thomasius theoriam Grotii de iure naturali aestimaverunt.
Res gestae
Hugo Grotius status Hollandiae adiuvabat qui in Mauritium principem Auraicum pugnabant. Princeps Mauritius eum anno 1618 in custodiam dedit, sed postea Grotius ab uxore adiutus fugere potuit.
Marcus Valerius Maximus Corvus
Marcus Valerius Maximus Corvus (natus circa annum 371, mortuus circa annum 271 a.C.n.) senator Romanus ac vir publicus erat.
Cursus honorum
Valerius anno 348 a.C.n. primum consul electus est. Eius collega Marcus Popillius M.f. Laenas erat. Domi forique tum pax fuit. Sed Roma eo anno pestilentia vexata est. Cum Karthaginiensibus foedus factum est.
Anno 346 iterum consul electus est, una cum Gaio Poetelio C.f. Libone Visolo. Valerius Volscos Romam petentes vicit, eius oppidum Satricum cremavit, ex eis triumphavit.
Anno 335 consulum quartum erat, eo anno cum Marco Atilio Regulo Caleno. Hoc anno Valerius contra Ausonos certavit, qui oppidum Calem incolabant. Oppidum expugnavit et hostes vicit atque iterum triumphavit. . Annis 332 et 330 interrex erat. Anno 301 dictator II fuit. Anno 300 consul V et anno 299 consul VI suffectus fuit.
Anno 271 centesimum annum agens mortuus est. Marcus Tullius Cicero de Corvo dixit: ''M. quidem Valerium Corvinum accepimus ad centesimum annum perduxisse, cum esset acta iam aetate in agris eosque coleret; cuius inter primum et sextum consulatum sex et quadraginta anni interfuerunt. Ita, quantum spatium aetatis maiores ad senectutis initium esse voluerunt, tantus illi cursus honorum fuit; atque huius extrema aetas hoc beatior quam media, quod auctoritatis habebat plus, laboris minus; apex est autem senectutis auctoritas''.
Vita secundum librum De viris illustribus urbis Romae
''Bello Gallico, cum Romani in stationibus quieti tempus tererent, Gallus quidam magnitudine atque armis insignis ante alios progressus est; quatiensque scutum hasta, cum silentium fecisset, unum e Romanis per interpretem provocavit, qui secum ferro decernere, Marcus erat Valerius tribunus militum adolescens, qui prius sciscitatus consulis voluntatem, in medium armatus processit: tunc res visu mirabilis accidisse fertur; nam cum jam manum consereret Valerius, repente in galea ejus corvus insedit in hostem versus. Ales non solum captam semel sedem tenuit, sed quotiescumque certamen initum est, levans se alis, os oculosque Galli rostro et unguibus appetiit. Hostem territum talis prodigii visu, oculisque simul ac mente turbatum Valerius obtruncat. Corvus e conspectu elatus orientem petit. Inde Valerius Corvinus dictus est.
Valerius Corvinus annos tres et viginti natus consul creatus, Samnites bis proelio fudit. Non alias dux militi carior fuit, quia nullus militi familiarior. Omnia inter infimos militum munia haud gravate obibat. In ludo etiam militari, cum velocitatis viriumque certamina inter se aequales ineunt, Valerius ipse cum eis certabat, nec quemquam aspernabatur parem qui se offerret. Semper comis et eodem vultu seu vinceret, seu vinceretur. Cum postea in exercitu orta esset gravis seditio, parsque militum a ceteris defecisset, et ducem sibi fecisset, adversus eos Valerius dictator missus est: qui ubi in conspectum venit, benigne milites allocutus, extemplo omnium iras permulsit, seditionemque compressit: adeo hominum animos conciliat comitas affabilitasque sermonis!''
Porta Magni Sancti Bernardi
Porta Magni Sancti Bernardi, etiam una cum minore monte Mons Sancti Bernardi olim Mons Iovis vel Mons Poeninus aut Penninus ) per Alpes Poeninas inter Helvetiam (Vallesiam) et Italiam (Vallem Augustae Praetoriae) est porta celeberrima et antiqua in via Francigena. Ibi, 2473 m. altitudinis, est hospitium saeculi XI a sancto Bernardo Menthonis (seu Augustae Praetoriae) conditum et per annum incolatum.
Titus Livius de hac porta loquitur. Fama est (valde dubia) Hannibalem hac transiisse anno 133 a.C.n.; certum est autem Napoleonem per hanc viam anno 1800. Inter alios viatores illustres qui per Magni Sancti Bernardi iter fecerunt sunt:
Canonici Magni Sancti Bernardi regulam sancti Augustini sequuntur. Horum hospitium est locus adorationis eucharisticae et caritatis pro proximis, sicut monstrat sententia: "Hic Christus adoratur et pascitur." Habet ecclesiam pulchram necnon, et bibliothecam, thesaurum, et illustres canes ad viatores salvandos.
Circuitus Italiae
Cum circuitibus Franciae et Hispaniae, unus ex tribus Circuitibus Grandibus birotationis maximi momenti est. Victor tuniculam roseam gerit.
Latifa
Latifa  (nata Bint Alayah Al Arfaoui Arabice: لطيفه بنت عليه العرفاوي& Manoubae iuxta Tuneti die 14 Februarii 1961) est in civitatibus Arabicis clara cantrix musicae popularis Tunesica.
Villa Sanctae Mariae Maioris
Villa Sanctae Mariae Maioris seu Capua Vetus (deinde: Fanum Sanctae Mariae Capuae Veteris) (Italiane: Santa Maria Capua Vetere) est oppidum Italiae et municipium, circiter 32 786 incolarum, in Regione Campania, in Provincia Casertana et in Liburia historica ac geographica regione situm. Incolae Sanctamaritani vel Mariani appellantur.
Fractiones
et cetera.
Roccus Delucus et Onus
Rochus De Luca et Onus (Rocco DeLuca and the Burden) Americanus concentus musicus est factus anno 2005 in California. Tres membri, Ryan Carman (tympana), Greg Velasquez (varies), et Dave Beste (cithara prima) circumstant ducem, Roccum Delucum (voces et cithera chalybis). Agent musica rocka et musica caerulorum. Roccus Delucus in Longo Litore, California MCMLXXVI natus est. Ex quo anno MMIII, Roccus non conveni suam matrem quae relinqueri Roccum parvum puerum. Rocci pater, qui erravit et egit cum multis optimis artificibus caerulorum, monstravit vim musicae iuveni Rocco. Roccus dicit se saepe patrem et patruos se exercentes musica serissime nocte. Postea, Roccus invenit citharam chalybis et incepit creare suam musicam. Incepit scribere carmina quae coniunxit caerulorum, musicam rockicam, et antiquam rusticam musicam. Trans insequens decem anno, Rocci sollertia explosit. Anno MMIV, Rocci sollertia inventa est a insolito grege hominum, Kiefer Sutherland (Quattuor et Viginti) et Jude Cole erant. Roccus coniunxit cum negotio phonodiscali, “Opera Ferri,” et tribus membris ut Roccus Delucus et Onus facierent. Martio, XXI, anno MMVI, concentum musicum primum compacto disco dederunt, “Confido te Occisuram me.” Phonodiscus habuit carmina similia “Donum,” “Color,” et “Animus.” Simul, ut gregis fama cresceret, Kiefer et ceteris incepit producere documentarium de grege errante in Europa. Documentarium monstratum est a Kiefer in Pellicularum Festo Nashburgi in Aprili, XXII. Post documentarium datum, concentus musicus meruit famam in multis terries mundi. Grex iit trans et Europa et Civitates Confoederatae Americae in parvis tabernis et aliis parvis locis. In America, unum carmen, “Celer,” auditum est in praeconio, et carmen, “Color” in radiophono auditum est. Etiam, grex in multis programmatibus televisificis apparuit. Critici et delatores dicunt Roccum Delucum et Onus fauosos fieri quod solus Keifer Sutherland provehit gregem. Sed alii critici dicunt musicum Rocci Deluci vendere se quod ardens et “verus.” Hodie, Rocco Deluco et Onere in Civitates Confoederate Americae manserunt, et fama gregis cresecunt.
Marcus Petronius Umbrinus
Marcus Petronius Umbrinus (nescimus, quando natus mortuusve sit) senator Romanus primo saeculo post Christum natum fuit. Annis 76 ad usque 78 legatus Augusti pro praetore Lyciae et Pamphyliae, deinde ad usque annum 80 Ciliciae erat. Anno 81 Septembri et Octobri consul suffectus creatus est. Eo tempore Titus imperator mortuus est et Domitianus ei successit. Sunt, qui credant, Petronium esse auctorem Legis Petroniae de servis, quae servos tuebatur, qui dominis suis ad bestias depugnandas eorum arbitrio traderent.
Terra Melior Rus
Terra Melior Rus est rus organicum in Idaho Aquilonio. Vendiunt naturaliter surrecta poma, holera, satureias, et flores organicas.
Pyrrhus Epirotes
Vita
Tarentinis quod Romanorum legatis iniuriam fecissent, bellum indictum est. Quibus auxilio venit Pyrrhus, rex Epirotarum qui genus ab Achille ducebat. Contra Pyrrhum missus est consul Laevinus, qui, cum exploratores regis cepisset, iussit eos per castra Romana circumduci, tumque incolumes dimitti, ut ea quae vidissent Pyrrho renuntiarent. Mox commissa pugna, cum iam hostes pedem referrent, rex elephantos in Romanorum agmen agi iussit; tuncque mutata est proelii fortuna. Romanos vastorum corporum moles, terribilisque superadstantium armatorum species turbavit. Equi etiam ad conspectum et odorem belluarum exterriti, sessores aut excutiebant, aut secum in fugam abripiebant. Nox proelio finem fecit.
Pyrrhus captivos Romanos summo honore habuit; occisos sepelivit, quos cum adverso vulnere et truci vultu etiam mortuos iacere cerneret, manus ad caelum tulisse dicitur cum hac voce. "Ego talibus viris brevi orbem terrarum subegissem." Deinde ad urbem Romam magnis itineribus contendit: omnia igne et ferro vastavit, ad vicesimum ab urbe lapidem castra posuit. Pyrrho obviam venit Laevinus cum novo exercitu; quo viso rex ait sibi eamdem adversus Romanos esse fortunam, quam Herculi adversus hydram, cui tot capita renascebantur, quot praecisa fuerant: deinde in Campaniam se recepit; missos a senatu de redimendis captivis legatos honorifice excepit; captivos sine pretio reddidit, ut Romani, cognita iam eius virtute, cognoscerent etiam liberalitatem.
Erat Pyrrho utpote magno et forti viro mitis ac placabilis animus. Solet enim magni animi comes esse clementia: eius humanitatem experti sunt Tarentini: ei scilicet, cum sero intellexissent se pro socio dominum accepisse, sortem suam liberis vocibus querebantur, et de Pyrrho multa temere effutiebant, maxime ubi vino incaluerant. Itaque arcessiti ad regem sunt nonnulli, qui de eo in convivio proterve locuti fuerant; sed periculum simplex confessio culpae discussit. Nam cum rex percontatus fuisset an ea quae ad aures suas pervenerant, dixissent? "Et haec diximus, inquiunt, rex; et nisi vinum defecisset, longe plura et graviora dicturi fuimus." Pyrrhus qui malebat vini, quam hominum eam culpam videri, subridens eos dimisit. Pyrrhus igitur, cum putaret sibi gloriosum fore pacem et foedus cum Romanis post victoriam facere, Romam misit legatum Cineam, qui pacem aequis conditionibus proponeret. Erat is regi familiaris magnaque apud eum gratia valebat. Dicere solebat Pyrrhus se plures urbes Cineae eloquentia, quam armorum vi, expugnasse. Cineas tamen regiam cupiditatem non adulabatur: nam cum in sermone Pyrrhus ei sua consilia aperiret, dixissetque se velle Italiam ditioni suae subiicere, respondit Cineas: "Superatis Romanis, quid agere destinas, O rex?" Italiae vicina est Sicilia, inquit Pyrrhus, nec difficile erit eam armis occupare. Tunc Cineas: "Occupata Sicilia, quid postea acturus es?" Rex qui nondum Cineae mentem perspiciebat: In Africam, inquit, traicere mihi animus est. Pergit Cineas: "Quid deinde, O rex?" Tum denique, Mi Cinea, ait Pyrrhus, nos quieti dabimus dulcique otio fruemur. "Quin tu, respondit Cineas, isto otio iam nunc frueris?"
Romam itaque venit Cineas, et domos principum cum ingentibus donis circumibat. Nusquam vero receptus est. Non a viris solum, sed et a mulieribus spreta eius munera. Introductus deinde in curiam, cum regis virtutem propensumque in Romanos animum verbis extolleret, et de conditionum aequitate dissereret, sententia senatus ad pacem et foedus faciendum inclinabat; tum Appius Claudius senex et caecus in curiam lectica deferri se iussit, ibique gravissima oratione pacem dissuasit: itaque responsum Pyrrho a senatu est eum, donec Italia excessisset, pacem cum Romanis habere non posse. Senatus quoque vetuit captivos omnes, quos Pyrrhus reddiderat, ad veterem statum redire priusquam bina hostium spolia retulissent. Quare legatus ad regem reversus est: quo cum Pyrrhus quaereret qualem Romam comperisset, respondit urbem sibi templum senatum vero consessum regum esse visum.
Postea Curius consul creatus adversus Pyrrhum missus est. His copiis Curius Pyrrhi exercitum cecidit, deque eo rege triumphavit. Insignem triumphum fecerunt quatuor elephanti cum turribus suis tum primum Romae visi. Victus rex in Epirum reversus est; sed relicto in urbe Tarentina praesidio fidem sui reditus fecerat. Itaque cum bellum renovaturus putaretur, Manium Curium iterum consulem fieri placuit; sed inopinata mors regis Romanos metu liberavit. Pyrrhus enim, dum Argos oppugnat, urbem oam ingressus, a iuvene quodam Argivo lancea leviter vulneratus est: mater adolescentis anus paupercula cum aliis mulieribus e tecto domus proelium spectabat; quae, cum vidisset Pyrrhum in auctorem vulneris suo magno impetu ferri, periculo filii sui commota protinus tegulam corripuit, et utraque manu in caput regis deiecit.
De apophthegmate in eius memoria
Pyrrhi in memoriam prooemiale verbum victoriae Pyrrhicae ortum est. Plutarchus enim regem victoria apud Asculum adepta sic effatum esse tradit:
Apud Orosium autem legimus Pyrrhum his verbis usum esse: "Ne ego si iterum eodem modo vicero, sine ullo milite Epirum revertar."
Bellum Tarentinum
Club Balonmano Valladolid
Club Balonmano Valladolid (scil. Latine: Societas Manufollium Valdoletum) est convivium athleticum Vallisoletanum quod manufollium ludet, conditum anno 1975 ut Asociación Cultural Deportiva Michelín, cum turmis manufollicis in urbibus Vallisoletana et Aranguesiense.
Societas hodierna condita est anno 1991 cum Michelín constitit societatem primam. Hoc in anno, CB Valladolid ingressit in ASOBAL et ludet ligam Hispanicam. .
Turma virum vicit:
Marcus Maecius Rufus
Marcus Maecius Rufus(nescimus, quando natus mortuusve sit) senator Romanus primo saeculo post Christum natum fuit. Vespasiano imperatore regnante proconsul Bithyniae et Ponti erat, tum ultimis mensibus anni 81 consul suffectus et inter annos 83 et 86 proconsul Asiae fuit.
Penicillium camemberti
Penicillium camemberti (binomen a Carolo Thom anno 1906 constitutum) est species fungorum e qua fiunt cortices caseorum mollium recentium, et praecipue Camembert, Briae, Coulommiers et Neufchâtel. Eaedem speciei synonyma tres recognoscuntur, scilicet Penicillium candidum Link, Penicillium biforme Thom, Penicillium caseicola Bainier.
Henricus Antonius Kramers
Henricus Antonius Kramers (natus Roterodami die 17 Decembris 1894 – mortuus est die 24 Aprilis 1952 in Oegstgeest) fuit physicus Nederlandicus qui una cum clarissimo physico Nicolao Bohr mechanicae quanticae operam dedit.
Bruce Willis
Gualterius Bruce Willis (natus Walter Bruce Willis die 19 Martii 1955 in Germania) est histrio, pellicularum factor et scriptor Americanus.
Xerxes I (rex Persarum)
Darius I bellum novum adversus Graecos parabat. Cum decessit, Xerxes (lingua Persica antiqua Xšayaršā; Graece ), primus huius nominis, filius et successor Darii, patris incoepta persecutus est. Bellum et mari et terra per quinquennium instruxit, et tantas collegit copias, quantas neque antea, neque postea quisquam habuit. Eius enim classis mille et ducentarum navium longarum fuit, quam sequebantur duo millia onerariarum. Terrestres autem exercitus septingentorum millium peditum, equitum quadringentorum millium fuerunt. Diversissimae gentes, et innumeri populi sub signis Persarum militabant : Indi, Arabes, Chaldaei, Lydi, Aethiopes. Haec multitudo varia linguis, vestibus et armis, colluvio barbarorum erat, non justus exercitus. Ceterum tanto agmini dux deerat.
Neque enim dux haberi poterat Xerxes, rex nullius virtutis aut prudentiae. In consilis stolide ferox, in periculis timidus erat ; et primus in fuga, postremus in proelio semper visus est. Vana superbia inflatus, non solum hominibus, sed etiam ipsi rerum naturae, velut dominus, imperare voluit. Montem Athon effosum ingenti labore mari aperuit, et pervium fecit suis navibus. Trajecturus copias ex Asia in Europam, injecerat super Hellespontum pontem ratibus impositum. Pons vero tempestate quassatus fuit, et fluctibus dissolutus. Rex amens ira, trecentos flagellorum ictus mari infligi jussit, et compedes dari.
In libro Biblico Estheris Xerxes nominatur Hebraice "Ahashverosh", quod Latine in translatione Vulgata sonat Assuerus.
Amina Srarfi
Amina Srarfi (Arabice (أمينة الصرارفي nata in Tunete anno 1958) est compositrix et psaltes fidiculae Tunesica.
Informatio
Informatio sensu latissimo in philosophia, scientia, ingeniaria et specialiter informatica plerumque dicitur omnis res data quae ab intellectu elaborata exhibita est. Complectitur
Res ab experientia receptae plerumque dignoscuntur in
Theoriam informationis Claude Elwood Shannon instituit.
In re militari, informatio ab intellegentia sic dignoscitur: intellegentia complectitur informationem, modos quibus hae informationes obtineantur, et consilia specialia ab hac informatione derivata.
In re biologica, informatio genetica in genis conservata et propagata species distinguit alteras ex alteris.
In re informatica, informatio plerumque dicitur omne datum mutabile quod fasciculo et memoria computatralis scribitur vel quod ab apparatu de re circumiecta datur. Informationis technologia est scientia vel potius technologia datorum conservationis, transmissionis, generaliter tractationis, praecipue per computatra.
Iacobus Michael Harvey
Iacobus Michael Harvey (natus die 20 Octobris 1949 in Milvauchia Visconsiniae) est archiepiscopus et a die 7 Februarii 1998 usque ad annum 2012 Pontificalis Domus praeses. Die 24 Novembris 2012 papa Benedictus XVI Iacobum Michaelem Harvey cardinalem et Basilicae Sancti Pauli extra moenia archipresbyterem creavit. Harvey conclavi mense Martio 2013 adfuit, quod Georgium Marium Bergoglio papam creavit.
Circuitus Franciae 2019
Circuitus Franciae 2019 fuit centesima sexta editio Circuitus Franciae, unius ex tribus birotationis Grandibus Circuitibus. Certamen, 3365.8 chiliometra longum, in viginti una stationibus constitit, die 6 Iulii Bruxellis incipiens dieque 28 Iulii in Campis Elysiis Lutetiae finiens. Primae stationes, grandis certaminis abitus (Grand Départ vulgo appellatum), Bruxellis factae sunt ad quinquagesimum festum diem anniversarium primae victoriae in Circuitu Franciae Eduardi Merckx colendum. Ex viginti duabus manibus 176 rectores certamini interfuerunt. Victor fuit Egan Bernal, tertius a maxime iuveni ac primus Columbianus adeo Latinoamericanus qui circuitum vicit.
Secundus grandis abitus Bruxellis factus est, atque fuit quintus grandis abitus Belgicus. Quem abitum Amaury Sport Organisation in colloquio Ianuario 2018 habito praebuit. Prima statio Caroloregium visit Bruxellasque rediit, ad regiones Flandriam Walloniamque in una statione coniungendas.
Centesimus festus dies anniversarius tuniculae flavae die 19 Iulii celebrabatur. Per universum certamen, unica tuniculae designatio quoque die a certaminis duce gerebatur.
Manus
Duodeviginti manus UCI WorldTeams ad circuitum pro forma vocatae sunt. Praeterea, Amaury Sport Organisation, auctor circuitus, quattuor manus classis secundae (UCI Continental) ad cursum vocavit; quarum manuum, tres manus Francicae et una manus Belgica cursui antea interfuerunt.
Manus cursum birotarum inientes (cum eorum signis) erant:
Manus UCI WorldTeams
Competitores praepositi
Inter competitores notabiles, Christophorus Froome, qui circuitum quater vicerat et cursor praepositus hoc anno erat, a certamine ob vulnera in Criterio du Dauphiné 2019 accepta recessit. Thomas Dumoulin, qui locum secundum anno priori ceperat, ob genu vulneratum aberat. Primož Roglič, qui locum quartum anno priori ceperat, nuntiavit se certamini anno 2019 non interesse.
Georgius Herbertus Mead
Georgius Herbertus Mead (1863 - 1931) fuit philosophus, sociologus, psychologus Americanus, plerumque in Universitate Chicaginiensi versatus, ubi fuit unus ex multis pragmatistis insignibus. Nunc in conditoribus interactionismi symbolici et scholae sociologicae Chicaginiensis habetur.